Diari Oficial de la Generalitat Valenciana


Sumari del DOGV 5394, del 23-11-2006 (2006/12111)

RESOLUCIÓ de 6 d'octubre de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifiquen les bases de la convocatòria del Pla de Competitivitat de l'Empresa Valenciana de l'exercici 2006.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12635


Data del document
:   06-10-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * canvi tecnològic
    * societat sense fins de lucre
    * mitjana empresa
    * petita empresa
    * suport econòmic
    * ajuda a les empreses
    * competitivitat
    * ajuda pública

RESOLUCIÓ de 6 d'octubre de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual es modifiquen les bases de la convocatòria del Pla de Competitivitat de l'Empresa Valenciana de l'exercici 2006. [2006/12458]  
Mitjançant Resolució de 17 de març de 2006 (DOGV número 5.231, de 31 de març de 2006), del president de l'IMPIVA, s'aprovà la convocatòria d'ajudes en el marc del Pla de Competitivitat de l'Empresa Valenciana (PCEV) per a l'exercici 2006.  
Vist l'informe del director general de l'IMPIVA de data 5 d'octubre de 2006, en el qual, sobre la proposta plantejada per l'Àrea de Foment de la Competitivitat de l'IMPIVA i a fi d'aconseguir una major eficàcia en el compliment dels objectius del PCEV 2006 i de facilitar l'execució dels projectes aprovats en el conjunt dels programes que integren l'esmentada convocatòria, es considera oportú ampliar els programes en els quals es permeta la possibilitat d'avançar el pagament de les ajudes d'acord amb el que s'ha establit en la Llei 15/2005, de 26 de desembre de Pressupostos de la Generalitat per a l'exercici 2006.  
De conformitat amb el s'ha establit en l'article 5 del Decret 111/2004, de 2 de juliol, del Consell de la Generalitat, pel qual s'aprova el Reglament de l'IMPIVA, resolc  
Modificar el text de la Resolució de 17 de març de 2006 (DOGV número 5.231, de 31 de març de 2006), del president de l'IMPIVA, per la qual s'aprova la convocatòria d'ajudes en el marc del Pla de Competitivitat de l'Empresa Valenciana (PCEV) per a l'exercici 2006, afegint-hi un tercer punt a l'apartat 2 de l'article 14, en els següents termes:  
.. En els programes d'Innovació i Promoció del Disseny es podrà anticipar el pagament de l'ajuda concedida, fins al 50%, als instituts tecnològics i a les entitats sense ànim de lucre que ho sol·liciten, després de la presentació prèvia d'aval bancari per la quantia anticipada, constituït d'acord amb la normativa vigent. Així mateix, es podrà anticipar el pagament de l'ajuda concedida, fins al 100%, als instituts tecnològics, quan la naturalesa dels projectes presentats siga en matèria d'I+D+I, després de la presentació prèvia d'aval bancari per la quantia anticipada, constituït d'acord amb la normativa vigent..  
La present resolució entrarà en vigor el dia de hui.  
València, 6 d'octubre de 2006.. El president de L'IMPIVA: Justo Nieto Nieto.